Document ID: 32014D0906

DECIZIA 2014/906/PESC A CONSILIULUI
din 15 decembrie 2014
de modificare a Deciziei 2013/726/PESC în sprijinul RCSONU 2118 (2013) și al EC-M-33/Dec 1 a Consiliului executiv al OIAC, în cadrul punerii în aplicare a Strategiei UE privind combaterea proliferării armelor de distrugere în masă
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
având în vedere propunerea Înaltului Reprezentant al Uniunii pentru afaceri externe și politica de securitate,
întrucât:
(1)
La 9 decembrie 2013, Consiliul a adoptat Decizia 2013/726/PESC (1).
(2)
Decizia 2013/726/PESC prevede o durată de punere în aplicare de 12 luni pentru proiectul menționat la articolul 1 alineatul (2) din decizie, durată calculată de la data încheierii acordului financiar menționat la articolul 3 alineatul (3) din decizie.
(3)
La 6 noiembrie 2014, Secretariatul tehnic al Organizației pentru Interzicerea Armelor Chimice (OIAC) a solicitat Uniunii să autorizeze prelungirea până la 30 septembrie 2015 a duratei de punere în aplicare a Deciziei 2013/726/PESC, pentru a face posibilă continuarea punerii în aplicare a proiectului după termenul de expirare menționat la articolul 5 alineatul (2) din decizie.
(4)
Modificarea solicitată vizează articolul 5 alineatul (2) din Decizia 2013/726/PESC, precum și primul paragraf din secțiunea „Activități” din anexă, în care trebuie modificată durata de punere în aplicare a proiectului.
(5)
Continuarea proiectului menționat la articolul 1 alineatul (2) din Decizia 2013/726/PESC, astfel cum se precizează în mod expres în cererea înaintată de OIAC la 6 noiembrie 2014, s-ar putea efectua fără a fi necesară mobilizarea vreunor resurse.
(6)
Decizia 2013/726/PESC ar trebui, prin urmare, să fie modificată pentru a permite punerea completă în aplicare a proiectului inclus în decizie, prin prelungirea în mod corespunzător a duratei deciziei,
ADOPTĂ PREZENTA DECIZIE:
Articolul 1
Decizia 2013/726/PESC se modifică după cum urmează:
1.
La articolul 5, alineatul (2) se înlocuiește cu următorul text:
„(2) Decizia expiră la 30 septembrie 2015.”
2.
În anexă, în secțiunea intitulată „Activități”, textul de la primul paragraf se înlocuiește cu următorul text:
„Sprijinul pentru OIAC va fi acordat prin furnizarea săptămânală a până la cinci imagini prin satelit de către Centrul satelitar al UE (EU SATCEN), începând cu data semnării contractului și până la 30 septembrie 2015.”
Articolul 2
Prezenta decizie intră în vigoare la data adoptării.
Adoptată la Bruxelles, 15 decembrie 2014.

Labels: 12
8
13
5